Source: http://docplayer.fi/1180211-Perustuksia-valamassa.html
Timestamp: 2017-10-21 09:02:56+00:00
Document Index: 4513747

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PERUSTUKSIA VALAMASSA - PDF
Download "PERUSTUKSIA VALAMASSA"
1 Pauliina Juntunen, Jouni Puumalainen ja Pirkko Mäkelä-Pusa PERUSTUKSIA VALAMASSA Pientyöpaikkojen työterveysyhteistyö Kuntoutussäätiö
2 PERUSTUKSIA VALAMASSA Pientyöpaikkojen työterveysyhteistyö Pauliina Juntunen Jouni Puumalainen Pirkko Mäkelä-Pusa KUNTOUTUSSÄÄTIÖN TYÖSELOSTEITA WORKING PAPERS 43/2012 1
3 Julkaisija: Kuntoutussäätiö Pakarituvantie Helsinki Julkaisumyynti, puh (09) Tammerprint Oy Tampere 2012 ISSN ISBN (pdf) Kannen kuva: Pixmac 2
4 Sisällys Esipuhe 5 Johdanto 7 Osa I 1 Menestyvä yritys Johtajuus pientyöpaikoilla Työhyvinvoinnin johtaminen kenen tehtävä? Työhyvinvointia sääntelevät lait ja ohjeet Lakisääteinen työterveyshuoltosopimus Työterveyshuollon osuus työkyvyn tukemisessa 20 3 Kumppanuus Työterveyshuollon ja asiakasyrityksen välinen kumppanuus 26 4 Kehittämistyöskentelyn aineisto ja menetelmät Kehittämistyöskentelyn tulokset yrityksittäin Todettuja yhteisiä rajapintoja Kokemukset verkkopalveluista asiakkuuden hoidossa 50 Osa II 5 Selvitys työterveyshuoltojen ja niiden asiakasyritysten kumppanuudesta Selvityksen toteutus Vastaajien taustatiedot ja vastaajien yritysten ominaisuuksia Yritysten käyttämä työterveyshuolto ja toiminta työterveyshuollon kanssa Yritysten tyytyväisyys työterveyshuoltoon ja arviot yhteistyöstä Yritysten käytössä olevat työkyvyn tukemisen käytännöt ja niiden toimivuus Toivomukset tulevasta yhteistyöstä Yksittäisiä kokemuksia työterveysyhteistyöstä Yksinyrittäjien erityisasema Tulosten yhteenveto 81 Osa III 6 Johtopäätökset Kehittämisalueita 89 Lähteet 96 Liitteet 1-8 3
6 Esipuhe Työurien jatkaminen on yhteiskuntapolitiikassa keskeinen haaste. Vuonna 2010 raporttinsa jättäneen Ahtelan työelämäryhmän ja sen jatkotyöryhmien raporteissa korostetaan, että työkyvyn edistäminen ja työssä jatkamisen mahdollistaminen edellyttävät työnantajan, työterveyshuollon ja työntekijän tiivistä yhteistyötä (Työelämäryhmä 2010, STM 2011 a-c). Työterveyshuoltolaki (1383/2001) määrittelee työnantajan, työntekijän ja työterveyshuollon yhteistyötehtäviksi edistää työhön liittyvien sairauksien ja tapaturmien ehkäisyä, työn ja työympäristön terveellisyyttä ja turvallisuutta, työntekijöiden terveyttä sekä työ- ja toimintakykyä työuran eri vaiheissa, työyhteisön toimintaa. Ylläoleviin työterveyshuoltolain määrittämiin tehtäviin niin sanottu Rantahalvarin työryhmä (STM 2011 b) esittää lisättäväksi työhyvinvoinnin ja työssä jatkamisen edistämistä. Työnantajalla on vastuu työkyvynhallinnasta. Työterveysyhteistyöllä työpaikka saa käyttöönsä asiantuntijaosaamista tämän tehtävän hoitamisessa. Työterveyshuollon painopisteen muutos, koordinointivastuu työkykyä uhkaavissa tilanteissa ja työpaikkayhteistyön korostaminen, edellyttävät myös työterveyshuollon toimintakäytäntöjen muutosta. Pien- ja keskisuurissa työpaikoissa työskentelee työvoimasta noin puolet. Työpaikka on työkyvyn hallinnassa ja tukemisessa keskeinen paikka, mutta pientyöpaikat ja niiden esimiehet tarvitsevat tässä työssä kumppania. Työurien jatkamisen tavoitteen onnistumisen kannalta on tärkeää, että myös pientyöpaikkojen ja työterveyshuoltojen yhteistyömuodot kehittyvät niin, että työkyvyn tukemisen käytännöt saadaan käyttöön. Kohti kumppanuutta kehittämistyö pientyöpaikan ja työterveyshuollon yhteistyön parantamiseksi on tehty osana Pientyöpaikoilla uudistuminen (Punk)-hanketta. Hankkeessa on kehitetty työterveysyhteistyön lisäksi varhaiskuntoutusmalleja pientyöpaikoille ja välineitä työhyvinvoinnin johtamiseen, sekä nettityökirja jonka avulla työpaikat ja työterveyshuollot voivat sopia työkyvyn hallinnan, seurannan ja varhaisen tuen käytännöistä (Juntunen 2011, Juvonen-Posti & Jalava 2008). Tässä asiakirjassa sovitaan jo työkyvyntukemisen työnjaosta ja vastuista työpaikan ja työterveyshuollon kesken. Kehittämistyössä etsittiin työterveysyhteistyökump- 5
7 panuuden syventämiseksi yhteisiä työhyvinvoinnin edistämisen rajapintoja, asiakkuuksien hoitamisen käytäntöjä ja kustannustietoisuuden lisäämistä. Tämä raportti on tuotettu osana Punk-hanketta ( ), jota on rahoittanut Euroopan sosiaalirahasto ja sosiaali- ja terveysministeriö. Punkhankkeen kehittämistyötä on hallinnoinut Kuntoutussäätiö ja sitä ovat toteuttaneet Kuntoutussäätiön lisäksi Tampereen yliopiston tutkimus- ja koulutuskeskus Synergos, Avire Kuntoutus Oy, Kiipulasäätiö ja hankkeessa mukana olleet kuusi työterveyshuoltoyksikköä. Pientyöpaikkojen ja työterveyshuoltojen kehittämistyö kohti kumppanuutta on herättänyt kiinnostusta ja olemme saaneet eri tahoilta tärkeää palautetta työskentelyn aikana. Hankkeen ohjausryhmä, jossa on ollut edustus sosiaali- ja terveysministeriöstä, työmarkkinajärjestöistä, Suomen yrittäjistä, Helsingin yliopistosta, työeläkevakuutuslaitoksista, työterveyshuollosta sekä Kelasta, on ollut aktiivinen ja ohjannut kehittämistyötämme eri vaiheissa. Tässä raportissa esitettävän kehittämistyön osalta erityiset kiitokset kuuluvat työlääketieteellisen erityisasiantuntemuksen sekä kumppanuuden kehittämistyön käynnistämisen osalta Pirjo Juvonen-Postille (LL, kuntoutuksen erikoispätevyys). Kehittämistyön konsultoinnin osalta kiitokset kuuluvat työterveyslääkäri Marja Saloniukselle ja niille neljälle työterveyshuoltoyksikölle, jotka ovat ennakkoluulottomasti lähteneet hakemaan uutta näkökulmaa työpaikkayhteistyöhön. Erityiskiitos kuuluu myös emeritusprofessori Hannu Virokannakselle keskusteluista ja ohjauksesta jäsentäessämme kehittämistyön antia. Kiitämme myös kaikkia muita kehittämistyöhön osallistuneita työterveyshuollon ammattilaisia ja yrityksiä, jotka kaikki olivat positiivisella otteella kehittämässä oman työpaikkansa työhyvinvointia. Helsingissä Pauliina Juntunen Jouni Puumalainen Pirkko Mäkelä-Pusa projektisuunnittelija tutkija johtava projektipäällikkö 6
8 Johdanto Punk-hankkeen yhtenä tavoitteena on ollut kehittää työterveyshuoltojen ja pientyöpaikkojen yhteistyötä työkyvyn tukemisessa ja yhteistyön vaikuttavuuden lisäämisessä. Työterveyshuoltojen asiakkaina pienet yritykset ja niiden tarpeet ovat jääneet toissijaiseen asemaan. Toiminta suunnitellaan pitkälti isojen työpaikkojen tarpeiden mukaisesti. Toisaalta pientyöpaikoille työterveyshuoltoyhteistyön mahdollisuudet ovat tuntemattomia ja yrityksissä työterveyshuolto saatetaan nähdä vain kulueränä. Pienet työpaikat tarvitsevat työkyvyntuen käytäntöjen käyttöön ottamisessa nimenomaan työterveyshuoltojen osaamista ja aktiivisuutta. Kehittämistyön lähtökohtana on ollut yhteistyön kehittäminen kohti kumppanuutta ja konkreettisten käytäntöjen luominen yhteistyön avuksi. Kumppanuuden kehittämisessä on keskitytty kumppanuuden elementtien (Ståhle & Laento 2000) osalta: 1. Yhteisen tavoitteen kirkastamiseen Jo lainsäädäntö velvoittaa toteuttamaan yhteistyössä työkyvyn tukemiseen liittyviä toimia. Kumppanuutta rakennettaessa keskityttiin erityisesti tekemään näkyväksi työpaikan tilanteista nousevat uudet tavoitteet ja selkiyttämään niiden toteuttamisen vastuita. 2. Tietopääoman kasvattamiseen Tietopääoman kasvattamiseksi tarvitaan avointa vuorovaikutusta ja sovittuja käytäntöjä, joilla tiedonkulku varmistuu. Säännöllinen yhteydenpito ja työolosuhteiden tuntemus kasvattaa tietopääomaa. Tietopääomaa lisää myös ns. hiljaisen tiedon välittyminen tiiviissä yhteistyössä osapuolilta toiselle. 3. Lisäarvon tuottamisen näkyväksi tekemiseen Lisäarvolla tarkoitetaan sitä hyötyä, joka syntyy yhteistyöstä. Lisäarvo muodostuu onnistuneesta yhteistyöstä, joka näkyy esim. työkyvyttömyyden riskin ja työkyvyttömyyseläkemaksujen alenemisena ja sairauspoissaolojen vähentymisenä. Myös työterveysyhteistyön syventäminen lisää edellä mainittujen asioiden yhteistä hallintaa. 4. Luottamuksen parantamiseen Luottamus perustuu vuorovaikutuksen avoimuuteen ja käsitykseen siitä, että yhteistyön jäsenillä on yhteinen intressi. Luottamuksen kaksi muotoa ovat ihmisten välinen luottamus sekä instituutiota ja sen systeemejä kohtaan tunnettu luottavaisuus. Tätä kutsutaan luottamusrakenteeksi (Ilmonen 2000). 7
9 Kumppanuuden kehittämisen lähtökohtana on pidettävä sitä, että sairauslähtöisistä käytännöistä päästään preventiiviseen työterveyshuoltoon. Itse työterveyshuollon toimintakäytäntöjen kehittäminen asiakaslähtöisimmiksi pois toimenpidekeskeisistä käytännöistä on välttämätöntä. Pienyritykset ovat palvelujen ostajia, jotka sopiessaan työterveyshuoltosopimusta haluavat tietoa työterveyshuollon kustannuksista nykyistä enemmän. Kehittämistyö Punk-hankkeessa kehittämistyö pientyöpaikkojen ja työterveyshuoltojen kumppanuuden kehittämiseksi on tehty neljän työterveyshuoltoyksikön ja seitsemän eri työpaikan kanssa. Työterveyshuollot rekrytoivat työpaikat yhteistyöhön. Työskentely tapahtui osallistavan suunnittelun menetelmiä käyttäen yhdessä työterveyslääkärin, työterveyshoitajan sekä työpaikan johdon, esimiehen ja luottamusmiehen tai työsuojeluvaltuutetun kanssa projektisuunnittelijan ohjauksessa. Projektisuunnittelija ohjasi työskentelyä strukturoidun kysymysrungon mukaan. Kehittämistyö ja raportointi noudattivat toimintatutkimuksen periaatteita. Kumppanuuteen liittyvän kehittämistyön tavoitteeksi asetettiin parantaa työterveysyhteistyötä, kustannustehokkuutta sekä kustannustietoisuutta ja asiakkaan kokemaa hyötyä. Kehittämistyötä suunniteltaessa se rajattiin seuraavasti: tavoitteena saada yleiskuva erikokoisten työpaikkojen odotuksista koskien työterveysyhteistyötä ja kysymyksiä, jotka koetaan ongelmallisiksi, kehittää yhteistyötä asiakas- ja kustannustietoisuusnäkökulmasta tavoitteena uudenlaiset toimintasuunnitelmat, case-esimerkkien muodossa saada kokemuksia uudelta pohjalta suunnitellun yhteistyön käynnistymisestä, saada kokemuksia verkkopalveluiden käyttökelpoisuudesta yhteistyössä. Kehittämistyö työpaikkakohtaisesti käynnistyi siten, että työpaikalle tehtiin ensin yhteistyössä työpaikan johdon, esimieskunnan edustuksen, työsuojeluvaltuutetun tai luottamusmiehen kanssa työkyvyn tukimalli. Työ jatkui työpaikan ja työterveyshuollon yhteisten tehtävien kartoittamisella koskien työ- 8
10 kyvyn tukemisen eri vaiheita, joka toteutettiin strukturoidun kysymysasettelun avulla projektisuunnittelijan ohjauksessa. Kehittämistyö tapahtui vaiheittain 3-4 tapaamisessa, joiden välillä työstettiin aikaansaannosta ja suunniteltiin, miten yhteiset tavoitteet sisällytetään toimintasuunnitelmaan. Myös toimintasuunnitelman rakennetta kehitettiin työskentelyn aikana. Raportissa käytettävät käsitteet työhyvinvointi, työhyvinvoinnin edistäminen (tyhy-toiminta), työkyvyn ylläpitäminen (tyky-toiminta), työkyvyn tukeminen, työterveysyhteistyö ja työkykyjohtaminen määritellään seuraavasti: Työhyvinvointi on sekä yksilön että yhteisön kokemus, tunne. Kokemus vaihtelee yksilöllisesti ja se on aina subjektiivinen. Työhyvinvointia luodaan yhdessä. Työhyvinvointiin vaikuttaa organisaatiossa moni tekijä. Näitä ovat muun muassa johtaminen, työn hallinta ja ilmapiiri. Myös henkilökohtainen terveys ja elintavat vaikuttavat työhyvinvointiin. Työhyvinvoinnin edistäminen eli tyhy-toiminta on laaja-alaista työn, työolojen, työyhteisön sekä yksilön työkyvyn ja hyvinvoinnin edistämistä, sekä muutoksen turvallista hallintaa. Tyhy-toiminta nähdään laaja-alaisempana työhyvinvoinnin edistämistoimintana kuin Suomessa 1990-luvulla kehitetty tyky-toiminta. Työkyvyn ylläpitäminen eli tyky-toiminnan tavoitteena on ylläpitää ja edistää työntekijöiden työkykyä työpaikoilla. Toimet kohdistuivat enemmän yksittäisen työntekijän elämäntapoihin ja liikuntatottumuksiin vaikuttamiseen ja työpaikan järjestämään liikunta- ja virkistystoimintaan. Tästä on siirrytty työpaikoilla ns. tyhy-toimintaan. Työkykyä ylläpitävällä toiminnalla tarkoitetaan työterveysyhteistyössä toteutettua työhön, työoloihin ja työntekijöihin kohdistuvaa suunnitelmallista ja tavoitteellista toimintaa, jolla työterveyshuolto omalta osaltaan edistää ja tukee työelämässä mukana olevien työhyvinvointia, työ- ja toimintakykyä ja työssä jatkamista. Työkyvyn tukemisella tarkoitetaan niitä toimia, joita työpaikka ja työterveyshuolto yhdessä tekevät työpaikan työhyvinvoinnin edistämisessä, varhaisen reagoinnin ja työkyvyn tuen käytäntöjen toteuttamisessa sekä työntekijän työkyvyn tukemisessa työjärjestelyiden ja kuntoutuksellisten keinojen avulla. Työterveysyhteistyö on työpaikan ja työterveyshuollon yhdessä suunnittelemia ja toteuttamia toimia työhyvinvoinnin edistämiseksi. Sillä pyritään edistämään henkilöstön työtyytyväisyyttä, työssä jaksamista ja työssä jatkamista, työympäristön turvallisuutta, sekä henkilöstö- ja työkyvyttömyyskustannusten hallintaa. Työkykyjohtaminen on tavoitteellista työkykyä edistävää työpaikkayhteistyötä, jonka tavoitteena on työpaikan terveellisyys ja turvallisuus sekä työssä jaksami- 9
11 nen. Työpaikalla on tällöin selkeät pelisäännöt sairauspoissaolojen seurannasta, työkyvyttömyyttä ehkäisevistä, järjestelmällisistä toimista, varhaisesta reagoinnista ja työhön paluun tukemisesta. Jotta nämä toimet saadaan käytäntöön, esimiesten tulee tietää ja sitoutua tehtäväänsä työpaikan työhyvinvoinnin rakentamisessa. Raportin tekstissä yrityksiä käsiteltäessä ne on ryhmitelty koon mukaan eli puhutaan mikroyrityksistä, joissa työskentelee alle 10 työntekijää, pienyrityksistä kun työntekijöitä on ja keskisuurista yrityksistä, kun työntekijöitä on Kun puhutaan työpaikoista, tarkoitetaan kaiken kokoisia edellä mainittuja työpaikkoja ja pientyöpaikoilla tarkoitetaan kaikkia työpaikkoja, joissa on alle 50 työntekijää. Raportin osan I tekstistä vastaa projektisuunnittelija Pauliina Juntunen ja osan II tekstistä tutkija Jouni Puumalainen. Osa III on koottu osittain edellä mainittujen henkilöiden yhteistyössä johtavan projektipäällikön Pirkko Mäkelä-Pusan ollessa mukana tässä työssä. 10
12 Osa 1 1 Menestyvä yritys Sanotaan, että m minen, jolla tänään kilpaillaan, ei riitä huomisen haasteisiin. Vain ne yritykset tulevat menestymään, jotka kykenevät luomaan tulevaisuutta ja herättämään siihen liittyviä tarpe 2000.) Yritysten on suunnattava toimintansa kaiken aikaa siten, että taloudellinen menestyminen ja toiminnan jatkuvuus on turvattava niin tänään kuin huomennakin. Menestys vaatii myös yrityksen jatkuvaa tietotaitopääoman kehittämistä ja kehittymistä sekä uudistumiskykyä, jota kilpailijat eivät voi kopioida. (Dyer 1997.) nnovaatiot eivät synny tyhjästä, vaan perustana on aina laajapohjainen ja korkeatasoinen osaaminen. Yrityksen henkilöstö ja sen osaaminen muodostavat osaamispääoman, joka on tärkeä menestystekijä. Laajapohjaisuuden, erikoisosaamisen ja kehittämisnopeuden vaatimus yrityselämässä edellyttävät henkilöstön jaksamisesta ja sitoutumisesta huolehtimista. talou 2000) Yrityksen good will -arvoa nostaa muun muassa heidän panostuksensa henkilökunnan työhyvinvointiin ja työturvallisuuteen (Manka & Hakala 2011). Työhyvinvointi, joka on yksilön ja yhteisön kokemus, lisää taloudellisuutta, innovatiivisuutta ja tuloksellisuutta. Työhyvinvoinnin keskiössä on myös osallistuva ja kannustava johtaminen, työn hallinnan tunne sekä vaikuttamismahdollisuudet omaan työhön (Manka ym. 2010, Elovainio 2008, kuva 1). Yrityselämä on jo pitkään pyrkinyt aktiivisesti verkostoitumaan ja hakemaan kumppaneita, joiden kanssa synergiassa voidaan saavuttaa vieläkin korkeampia tuloksia. Tarve sopivien kumppanien löytämiseen kasvaa edelleen ja sen vuoksi on tärkeää oppia rakentamaan kumppanuuksia. 11
13 Kuva 1. Työhyvinvoinnin tekijät (Manka 1999, 2008). 1.1 Johtajuus pientyöpaikoilla Yhä useampi suomalainen työskentelee mikroyrityksissä (alle 10 työntekijää), pienyrityksissä (alle 50 työntekijää) tai keskisuurissa yrityksissä ( työntekijää) (taulukko 1). Tästä syystä on keskeistä ymmärtää syvällisemmin maailmaa, jossa pientyöpaikoilla eletään. Pienyritysten historia on usein lyhyt, jolloin yritykseen ei ole vielä muodostunut perinteitä, rutiineita, eikä kehittyneitä tiedonkulkujärjestelmiä. Yrityksissä omistaja tai perustajat, esimerkiksi perheyhteisö, tekevät päätökset myös työterveyshuoltoon liittyvissä asioissa, johon osassa II esitelty selvityskin viittaa. 12
14 Taulukko 1. Yritysten määrä, henkilöstö ja liikevaihto kokoluokittain vuonna 2009, henkilöstön lukumäärän mukainen luokittelu. (Tilastokeskus 2010, Yritysrekisterin vuositilasto 2009). Suuruusluokka Osuus-% Henkilöstö Yrityksiä Osuus- % Liikevaihto mrd. euroa Osuus-% Pienet yritykset , ,5 116,4 34,6 0 4 henkilöä , ,7 39,3 11,7 5 9 henkilöä , ,1 18,6 5, henkilöä , ,6 23,0 6, henkilöä , ,1 35,5 10,6 Keskisuuret yritykset , ,4 55,3 16,4 Suuret yritykset 610 0, ,0 164,6 49,0 Yhteensä , ,0 336,2 100,0 Organisaatiorakenne pientyöpaikoilla on usein matala ja epämuodollinen (Dyer 1997.) Matala hierarkia toiminee kuitenkin etuna, sillä tällöin päätökset voi tehdä vaikka kaksi kertaa päivässä kahvitunnilla. Etua on myös siitä, että esimies tuntee työntekijät hyvin. Pienyrityksissä on vähemmän taloudellisia tai osaamiseen liittyviä resursseja isompaan yritykseen verrattuna. Lisäksi omistajayrittäjän vastuulla ovat pitkälti myös henkilöstö- sekä työhyvinvointiin liittyvät asiat, jotka hoidetaan oman toimen ohella. Molemmat edellä mainitut vaativat oman perehtymisensä, mihin ei välttämättä ole aikaa, eikä sen työhön liittyvää merkitystä ole välttämättä havaittu. Näin ollen on helppo ymmärtää, että koska tulos on usein kuitenkin tärkein asia, se menee muiden asioiden edelle. Lähiesimiehet, jotka toimivat esimerkiksi teollisuustuotannossa, ovat usein saaneet vain vähän varsinaiseen esimiestyöhön liittyvää koulutusta. He eivät automaattisesti hallitse strategista johtamista, operatiivista johtamista, muutos- tai henkilöstöjohtamista, mitkä kaikki luetaan kuuluviksi esimiestaitoihin. Työnantaja kyllä kouluttaa tuotantoon ja substanssiin liittyviin tehtäviin, mutta ihmisten johtamiseen liittyvää koulutusta ei useinkaan järjestetä. Esimiehillä ei välttämättä ole myöskään tukenaan henkilöstöhallinnon palveluita ja prosesseja tai edes vertaistukea. 13
15 1.2 Työhyvinvoinnin johtaminen kenen tehtävä? Työhyvinvoinnin johtaminen on sellaisten asioiden hallintaa ja ohjaamista, jotka liittyvät läheisesti ihmisen kokemukseen omasta työssäjaksamisestaan. Kun ihmiset kokevat jaksavansa, viihtyvänsä ja osaavansa työssä, on oletettavaa, että he kykenevät itse suuntaamaan työnsä ja energiansa yrityksen tavoitteiden kannalta viisaasti (Ståhle & Laento 2000). Elinkeinoelämän keskusliitto käyttää termiä työkykyjohtaminen, jonka avulla voidaan vähentää sairauspoissaoloja, ehkäistä työkyvyttömyyseläkkeitä ja edistää pidempiä työuria (EK 2011). Työhyvinvoinnin johtaminen on työpaikan johdon ja henkilöstön yhteinen tehtävä, jossa johdon asenne vaikuttaa merkittävästi. Vastuuta työhyvinvoinnin johtamisesta ja hallinnasta ei voi ulkoistaa, jos halutaan tuloksia. Tutkimukset osoittavat, että suomalainen jatkaa työssä, jos työ on mielekästä ja siinä saa arvostusta. Työhyvinvoinnin johtamisen sekä työnantajille langenneiden lakisääteisten velvoitteiden hoitamisen näkökulmasta esimiehen toiminta on keskeistä työhyvinvoinnin edistämisessä sekä työkyvyn tukemisen että työyhteisön toimivuuden kannalta. Tuloksen johtaminen ja ihmisten johtaminen ovat saumaton kokonaisuus eli voidaan myös ajatella, että kun esimies johtaa tuottavuuden näkökulmasta hyvin, hän johtaa pääsääntöisesti hyvin myös työhyvinvointia (Talvitie 2008, Liira 2008). Myönteisiä vaikutuksia saadaan aikaan, kun työpaikalla on asetettu tavoitteet työkyvyn hallinnalle, työterveydelle ja työturvallisuudelle. Tavoitteeseen pääsemiseksi on toteutettava suunniteltuja toimia yhdessä työterveyshuollon kanssa. (Uitti 2011.) Usein työkyvyn tukemisen merkitykseen liittyvissä keskusteluissa on nostettu esimerkiksi es - suomalainen pörssiyhtiö Lassila & Tikanoja, jonka palveluksessa Suomessa on noin 7500 työntekijää. Yrityksen toimialaan kuuluu ympäristönhuollon, kiinteistöjen että laitosten tukipalvelut ja erilaisten bio- ja kierrätyspolttoaineiden toimitus. Suurten eläkekulujen ja poissaolojen vuoksi yrityksessä päätettiin vuonna 2005, että satsaus työkyvyn hallintaan on investointi, ei kulu. Tällöin vahvistettiin voimakkaasti muun muassa kumppanuutta työterveyshuollon kanssa sekä suunniteltiin toimivia tukirakenteita työkyvyttömyyden uhkassa oleville työntekijöille. (Mikkonen & Parry 2010.) Kyseinen investointi tehtiin yhteistyössä henkilöstön kanssa ja sitä tuettiin yrityksen ylimmän johdon toimesta seuraamalla ja mittaamalla säännöllisesti tehtyjen toimenpiteiden taloudellista vaikuttavuutta sekä syste- 14
16 maattisella johtamisella. Aiemmin työhyvinvointiin liittyvä työ oli ulkoistettu henkilöstöhallinnolle, työterveyshuollolle sekä työsuojelulle. Neljän vuoden tavoitteellisen työhyvinvointitoiminnan ansiosta keskimääräinen eläköitymisikä nousi 59 vuodesta 62 vuoteen ja vaikutus yrityksen tulokseen oli prosenttia vuositasolla. (Mikkonen & Parry 2010.) Muitakin hyviä esimerkkejä on, kuten ISS, Itella ja M-Real Oyj, joista on poimittavissa hyviä käytäntöjä myös pienyrityksiin. 15
17 2 Työhyvinvointia sääntelevät lait ja ohjeet Työhyvinvointiin vaikuttavia ja työnantajaa sekä työntekijöitä velvoittavia säännöksiä on kirjattu moneen eri työelämän lakiin, joiden perusteella työnantajan ja työntekijöiden tulee suhtautua työhyvinvoinnin kehittämiseen ja työkyvyn tukemiseen riittävällä vakavuudella (Manka ym. 2010, Manka & Hakala 2011). Lait eivät tuo vain velvollisuuksia, vaan ne antavat osapuolille myös oikeuksia ja mahdollisuuksia. Lait määrittelevät myös eri osapuolten tehtävät, roolit ja vastuut. Keskeisimpiä työhyvinvointia edistäviä lakeja ovat työterveyshuoltolaki (1383/2001) ja työturvallisuuslaki (738/2002). Työterveyshuoltolakia sovelletaan kaikkeen sellaiseen työhön (työsopimuksen perusteella tehtävä työ, virkasuhde tai siihen verrattava julkisoikeudellinen palvelussuhde), jossa työnantaja on velvollinen noudattamaan työturvallisuuslakia. Kääntäen kaikki työntekijät, jotka kuuluvat työturvallisuuslain piiriin, kuuluvat myös työterveyshuoltolain piiriin. Yrittäjien ja muiden omaa työtään tekevien ei ole pakko hankkia itselleen työterveyshuoltoa, mutta heillekin työterveyshuollon hankkimisesta on hyötyä, myös taloudellisesti. Näiden lakien taustalla on missio, että ihmiset voisivat tehdä työnsä terveellisesti ja turvallisesti, ja näin ollen säilyä työkykyisinä mahdollisimman pitkään (taulukko 2). Yksityiskohtaisemmin tarkasteltuna työterveyshuoltolaki velvoittaa työnantajan, työntekijän ja työterveyshuollon yhteistoimin edistämään työhön liittyvien sairauksien ja tapaturmien ehkäisyä, työn ja työympäristön terveellisyyttä ja turvallisuutta, työntekijöiden terveyttä sekä työ- ja toimintakykyä työuran eri vaiheissa sekä edistää työyhteisön toimintaa. Oleellinen ero työnantajan ja työterveyshuollon työotteessa on muun muassa siinä, että työterveyshuollon velvollisuus on selvittää ja arvioida terveydelle haitallisia asioita, kun työnantajalla on velvollisuus lisäksi myös poistaa niitä. Kaikkia osapuolia hyödyttää ongelmien ja riskien ennaltaehkäisyyn panostaminen. 16
18 Taulukko 2. Työnantajaa velvoittavien ja työhyvinvointiin vaikuttavien lakien tarkoitukset. Työterveyshuoltolaki (1383/2001) Työturvallisuuslaki (738/2002) 1 luku 1 Lain tarkoitus Tässä laissa säädetään työnantajan velvollisuudesta järjestää työterveyshuolto sekä työterveyshuollon sisällöstä ja toteuttamisesta. Tämän lain tarkoituksena on työnantajan, työntekijän ja työterveyshuollon yhteistoimin edistää: 1) työhön liittyvien sairauksien ja tapaturmien ehkäisyä, 2) työn ja työympäristön terveellisyyttä ja turvallisuutta, 3) työntekijöiden terveyttä sekä työ- ja toimintakykyä työuran eri vaiheissa sekä 4) työyhteisön toimintaa. 1 luku 1 Tarkoitus Tämän lain tarkoituksena on parantaa työympäristöä ja työolosuhteita työntekijöiden työkyvyn turvaamiseksi ja ylläpitämiseksi sekä ennalta ehkäistä ja torjua työtapaturmia, ammattitauteja ja muita työstä ja työympäristöstä johtuvia työntekijöiden fyysisen ja henkisen terveyden, jäljempänä terveys, haittoja. Työhyvinvointiin vaikuttavia lakeja ovat myös työsopimuslaki, laki työsuojelun valvonnasta ja työpaikan työsuojeluyhteistoiminnasta, laki yhteistoiminnasta yrityksissä, työntekijän eläkelaki, yrittäjän eläkelaki, laki naisten ja miesten välisestä tasa-arvosta, henkilötietolaki, vuosilomalaki, ammattitautilaki, työaikalaki, tapaturmavakuutuslaki, laki yksityisyyden suojasta työelämässä, laki sähköisen viestinnän tietosuojasta sekä laki tilaajan selvitysvelvollisuudesta ja vastuusta ulkopuolista työvoimaa käytettäessä (www.finlex.fi). Työkyvyn tukeminen ja ja työhyvinvoinnin edistäminen nähdään suomalaiseen työelämään ja työssä jatkamiseen liittyvässä keskustelussa niin merkittäväksi asiaksi, että useita asiaan liittyviä lakipykäliä on jo uudistettu ja useita on edelleen työn alla. Myös tapaturmavakuutuslaitokset ovat mukana talkoissa miettimässä, josko työantajan maksuluokkaan pystyttäisiin tekemään erilaisia huojennuksia, kun työnantaja osoittaa hoitaneensa työhyvinvointia koskevaa velvoitettaan tietyiltä osin ennaltaehkäisevästi, esimerkiksi käyttämällä tiettyä riskinarviointikeinoa tai muuta vastaavaa (Uitti 2011). Suurimmilla työpaikoilla työeläkeyhtiöiden työkyvyttömyysmaksuluokat määräytyvät työkyvyttömyysriskin suuruuden mukaan mitä vähemmän on työkyvyttömyyteen johtaneita tapauksia, sitä pienemmät ovat kustannukset. 17
19 2.1 Lakisääteinen työterveyshuoltosopimus Työnantajan velvollisuuksiin kuuluu työturvallisuuslain (738/2002) mukaan työstä ja työolosuhteista johtuvien terveysvaarojen ja -haittojen ehkäiseminen ja torjuminen sekä työntekijöiden turvallisuuden, työkyvyn ja terveyden suojeleminen ja edistäminen. Yksi keskeinen kumppani tässä työssä niin yrityksen menestymisen kannalta kuin yrityksen tietopääoman muodostavan henkilöstön kannalta on työterveyshuolto. Koska työterveyshuoltosopimuksen olemassa oleminen on pakollista, saatetaan siitä tehdä vain paperi, mutta todellinen yhteistyö ei välttämättä missään vaiheessa käynnisty. Vaikka usein kuulee puhuttavan, että jollain yrityksellä on vain lakisääteinen työterveyshuoltosopimus, se on itse asiassa varsin kattava paketti, joka sisältää monenlaisia työhyvinvoinnin tukemiseen ja parantamiseen tähtääviä toimia (taulukko 3). Edellä mainittuja lakeja yksityiskohtaisempi, työterveyshuollon toteuttamista koskeva ja alalle vakiintunut ammattiohjeistus on niin sanottu hyvä työterveyshuoltokäytäntö (HTTHK), joka on syntynyt useiden työterveyshuollon tutkijoiden ja käytännön asiantuntijoiden yhteistyönä sosiaali- ja terveysministeriön työterveyshuollon neuvottelukunnan ohjaamana. (Manninen ym. 2007, taulukko 3). HTTK on työterveyshuoltolain 3. luvun 12 sisällön mukainen soveltamisopas, jossa on yksityiskohtaisia kuvauksia niistä standarditoimista, jotka ovat työterveyshuoltojen toiminnan ytimessä ja joita työterveyshuollon ammattilaisten odotetaan tekevän valtakunnallisesti yhtäläisin perustein työpaikkojen ja niiden henkilöstön kanssa. Monet työpaikat keskittävät kaikki terveydenhuoltoon liittyvät palvelut, kuten vapaaehtoisen sairaanhoitosopimuksen, omaan työterveyshuoltoonsa. Tässä menettelyssä on synergiaetuna molemmin puoleinen, ajantasaisempi tiedonvaihto. Myös työkykyä uhkaaviin tekijöihin pystytään tällöin tarttumaan todennäköisesti aktiivisemmin ja nopeammin, sekä saamaan henkilö oikeanlaisiin tutkimuksiin ja jatkohoitoihin. Osassa II esitellyn selvityksen mukaan ne työpaikat, joissa oli myös sairaanhoitosopimus, olivat tyytyväisempiä työterveysyhteistyöhön. Lisäksi tällaiset työpaikat olivat olleet muissakin työterveyshuoltoon liittyvissä asioissa tiiviimmässä kontaktissa viimeisen kahden vuoden aikana. Keskimääräinen yhteydenpitotiheys oli 1-3 kertaa vuodessa. Erityisesti pientyöpaikat tarvitsevat työterveyshuollon aktiivista otetta työhyvinvointiin liittyvissä asioissa. 18
20 Taulukko 3. Hyvän työterveyshuoltokäytännön (HTTHK) mukaisen työterveyshuollon sisältö työterveyshuoltolain (1383/2001) 3. luvun 12 pykälän mukaan. Työnantajan järjestettäväksi säädettyyn työterveyshuoltoon kuuluu HTTHK:n mukaisesti 1) Työn ja työolosuhteiden terveellisyyden ja turvallisuuden selvittäminen ja arviointi toistuvin työpaikkakäynnein ja muita työterveyshuollon menetelmiä käyttäen. 2) Työperäisten terveysvaarojen ja -haittojen, työntekijöiden terveydentilan sekä työ- ja toimintakyvyn selvittäminen, arviointi ja seuranta mukaan lukien työstä ja terveystarkastukset ottaen huomioon työntekijän yksilölliset ominaisuudet. 3) Toimenpide-ehdotusten tekeminen työn terveellisyyden ja turvallisuuden parantamiseksi, tarvittaessa työn sopeuttamiseksi työntekijän edellytyksiin, työntekijöiden työ- ja toimintakyvyn ylläpitämiseksi ja edistämiseksi sekä toimenpide-ehdotusten toteutumisen seuranta. 4) Tietojen antaminen, neuvonta ja ohjaus työn terveellisyyttä ja turvallisuutta sekä työntekijöiden terveyttä koskevissa asioissa. 5) Vajaakuntoisen työntekijän työssä selviytymisen seuranta ja edistäminen työntekijän terveydelliset edellytykset huomioon ottaen, kuntoutusta koskeva neuvonta ja hoitoon tai lääkinnälliseen tai ammatilliseen kuntoutukseen ohjaaminen. 6) Yhteistyö muun terveydenhuollon, työhallinnon, opetushallinnon, sosiaalivakuutuksen ja sosiaalihuollon sekä työsuojeluviranomaisen edustajien kanssa. 7) Osallistuminen työturvallisuuslain 46 :ssä tarkoitetun ensiavun järjestämiseen. 8) Omalta osaltaan suunnitella ja toteuttaa osana tässä laissa määriteltyjä työterveyshuollon tehtäviin kuuluvia työkykyä ylläpitäviä ja edistäviä toimenpiteitä, joihin sisältyy tarvittaessa kuntoutustarpeen selvittäminen. 9) Työterveyshuollon toiminnan laadun ja vaikuttavuuden arviointi ja seuranta. 19
21 2.2 Työterveyshuollon osuus työkyvyn tukemisessa Työkykyä ylläpitävän toiminnan käsite löytyy työterveyshuoltolaista jo 2000-luvun alussa. Työkykyä ylläpitävä toiminta tarkoittaa Euroopan työterveys- ja työturvallisuusviraston mukaan laajasti työyhteisön hyvinvointia edistävää suunnitelmallista ja tavoitteellista toimintaa, joka kohdistuu työhön, työoloihin, työympäristöön, työyhteisöön ja työntekijöihin (OSHA 2012). Tyhy-toiminta tulee toteuttaa työyhteisössä ja sen toteuttamisesta vastaa työpaikka. Työterveyshuolto voi olla ammatillisen osaamisensa puitteissa mukana työpaikan tyhy-toiminnassa sovitusti. Työterveyshuollon tuki kohdistuu sekä yhteisöön, että yksilöön, jolloin tukitoimet ovat erilaisia. Yrityksille itselleen jää vastuu suunnitella tyhy-toiminta sellaiseksi, että sillä on tosiasiallista merkitystä ja vaikutusta työhyvinvointiin ja työkykyyn. Tätä toimintaa on kuvattu lisää sivulla 30 kuvassa 3. Usein työpaikat järjestävät tyhy-toimintaa, johon sisältyy virkistystoimintaa, jolla on parhaimmillaan positiivisia vaikutuksia työyhteisön sosiaalisen pääoman ja yhteisöllisyyden kehittämiseen. Mutta mikäli se jää ainoaksi tyhy-toiminnan muodoksi, ei lainsäätäjän perimmäinen ajatus työkyvyttömyyden ehkäisystä toteudu. Työkyvyn ylläpitämisen vastuu on työntekijällä itsellään ja tukemisen vastuu työnantajalla. Haittojen ja sairauksien ehkäiseminen ennalta on edullisempaa ja tehokkaampaa ja onnistuu kevyemmin toimin kuin haitan ollessa jo päällä tai sen realisoituessa esimerkiksi sairauspoissaoloiksi. Joka tapauksessa eri syistä johtuvat poissaolot työpaikalta aiheuttavat työpaikalle ja työnantajalle suorien taloudellisten menetysten lisäksi monenlaisia toiminnallisia vaikeuksia, kuten työntekijöiden motivaation alentumista, pätevien sijaisten etsimistä, tieto-taidon katoamista, työssä oleville kiirettä ja vapaiden saamisen vaikeutumista ynnä muuta. On työnantajan etu, että työntekijät pysyvät työkykyisinä. (Juntunen ym ) Yksilön työkyvyn alentuessa työpaikan ja työterveyshuollon edellytetään yhteistyössä suunnittelevan toimia, joilla työssä jatkaminen olisi mahdollista. Samanaikaisesti oletetaan työnantajan etsivän keinoja työssä jatkamisen mahdollistamiseksi. Tähän työnantaja voi saada työterveyshuollosta apua muun muassa työntekijän terveydellisten rajoitusten ja työjärjestelyiden yhteensovittamiseen. Varhaisella reagoinnilla, kuntoutusmahdollisuuksia käyttämällä ja työhön liittyvillä järjestelyillä voidaan löytää kuhunkin tilanteeseen sopiva yksilöllinen ratkaisu. Edellä mainittuun tavoitetilanteeseen 20